CELEX: 62013CA0303
Language: sl
Date: 2015-10-06 00:00:00
Title: Zadeva C-303/13 P: Sodba Sodišča (Veliki senat) z dne 6. oktobra 2015 – Evropska komisija/Jørgen Andersen, Kraljevina Danska, Danske Statsbaner SV (DSB) (Pritožba — Konkurenca — Državne pomoči — Pomoči, ki so jih danski organi dodelili javnemu podjetju Danske Statsbaner (DSB) — Pogodbe o izvajanju javne službe za storitev železniškega potniškega prevoza med Köbenhavnom (Danska) in Ystadom (Švedska) — Sklep, s katerim je bila pomoč razglašena za pogojno združljivo z notranjim trgom — Časovna veljavnost pravil materialnega prava)

23.11.2015   
            
            
               SL
            
            
               Uradni list Evropske unije
            
            
               C 389/2
            
         Sodba Sodišča (Veliki senat) z dne 6. oktobra 2015 – Evropska komisija/Jørgen Andersen, Kraljevina Danska, Danske Statsbaner SV (DSB)
   (Zadeva C-303/13 P) (1)
   
   ((Pritožba - Konkurenca - Državne pomoči - Pomoči, ki so jih danski organi dodelili javnemu podjetju Danske Statsbaner (DSB) - Pogodbe o izvajanju javne službe za storitev železniškega potniškega prevoza med Köbenhavnom (Danska) in Ystadom (Švedska) - Sklep, s katerim je bila pomoč razglašena za pogojno združljivo z notranjim trgom - Časovna veljavnost pravil materialnega prava))
   (2015/C 389/02)
   Jezik postopka: angleščina
   
      Stranke
   
   
      Pritožnica: Evropska komisija (zastopnika: L. Armati in T. Maxian Rusche, agenta)
   
      Druge stranke v postopku: Jørgen Andersen (zastopniki: J. Rivas Andrés, G. van de Walle de Ghelcke in M. Nissen, odvetniki), Kraljevina Danska (zastopniki: C. Thorning in V. Pasternak Jørgensen, agenta, skupaj z R. Holdgaardom, odvetnik), Danske Statsbaner SV (DSB) (zastopnik: M. Honoré, odvetnik)
   
      Intervenientka v podporo Jørgena Andersena: Dansk Tog (zastopniki: G. van de Walle de Ghelcke, J. Rivas Andrés in M. Nissen, odvetniki)
   
      Izrek
   
   
               1.
            
            
               Sodba Splošnega sodišča Evropske unije Andersen/Komisija (T-92/11, EU:T:2013:143) se razveljavi v delu, v katerem je bil z njo glede pomoči, izplačanih od 3. decembra 2009 na podlagi druge pogodbe o izvajanju javne službe prevoza, sklenjene za leta od 2005 do 2014, člen 1, drugi odstavek, Sklepa Komisije z dne 24. februarja 2010 o pogodbah o izvajanju javne službe prevoza, ki sta jih sklenila dansko ministrstvo za promet in družba Danske Statsbaner (Državna pomoč C 41/08 (ex NN 35/08)) (2011/3/EU) razglašen za ničen.
            
         
               2.
            
            
               V preostalem se pritožba zavrne.
            
         
               3.
            
            
               Nasprotni pritožbi se zavrneta.
            
         
               4.
            
            
               Zadeva se vrne Splošnemu sodišču Evropske unije, da razsodi, glede na tri tožbene razloge in ob upoštevanju člena 8(3) Uredbe (ES) št. 1370/2007 Evropskega parlamenta in Sveta z dne 23. oktobra 2007 o javnih storitvah železniškega in cestnega potniškega prevoza ter o razveljavitvi uredb Sveta (EGS) št. 1191/69 in št. 1107/70, o zakonitosti sklepa 2011/3 v delu, v katerem je ta razglasil, da so bile pomoči, izplačane od 3. decembra 2009 na podlagi druge pogodbe o izvajanju javne službe prevoza, sklenjene za leta od 2005 do 2014, združljive z notranjim trgom.
            
         
               5.
            
            
               Odločitev o stroških se pridrži.
            
         
      (1)  UL C 252, 31.8.2013.